PRÍLOHA č.1

K UZNESENIU OBECNÉHO ZASTUPITEĽSTVA OBCE JASLOVSKÉ BOHUNICE
č. 362/VII z 26.9.2016

SPRÁVA O POSTUPE OBSTARÁVANIA A PREROKOVANIA

ZMENY A DOPLNKY 03/2015
ÚZEMNÉHO PLÁNU OBCE JASLOVSKÉ BOHUNICE

Správa o postupe obstarávania a prerokovania 
ZMIEN A DOPLNKOV 03/2015
ÚZEMNÉHO PLÁNU OBCE JASLOVSKÉ BOHUNICE

Návrh Zmien a doplnkov 03/2015 Územného plánu obce Jaslovské Bohunice riešil územie pôvodne v šiestich  lokalitách (3a/2015, 3c/2015, 3d/2015, 3e/2015, 3g/2015, 3j/2015).   
(Neuvedené lokality 3b, 3f, 3h a 3i neboli obecným zastupiteľstvom obce Jaslovské Bohunice schválené a doporučené do ďalšieho spracovania v rámci zmien a doplnkov 03/2015 – pred zahájením zisťovacieho konania SEA.)

Zmena 3a/2015 - Lokalita BI Kopanice - zmenou sa mení charakter viacpodlažnej výstavby bytových domov na výstavbu rodinných domov.

Zmena 3c/2015 - Lokalita B6 Orechová - navrhovanou zmenou sa plochy záhrad na Orechovej ulici v obci Jaslovské Bohunice menia na plochy pre výstavbu rodinných domov s dopravnou a technickou infraštruktúrou. 

Zmena 3d/2015 - Plocha bývalých kasární - vyčlení sa plocha z lokality riešenej v pôvodnom ÚPN ako plochy občianskej vybavenosti na územie pre výstavbu sociálnych bytov (na základe uznesenia Obecného zastupiteľstva obce Jaslovské Bohunice č. 330/VII zo dňa 27.6.2016 bola táto lokalita zrušená a vylúčená z riešenia Zmien a doplnkov 03/2015 Územného plánu obce.)

Zmena 3e/2015 - Plocha pri atómovej elektrárni - vyčleňuje sa rezervná plocha v okolí jestvujúceho areálu atómovej elektrárne v katastri Bohunice o celkovej ploche 39,0616 ha, ktorá je najvhodnejšou lokalitou pre umiestnenie nového jadrového zdroja v SR.

Zmena 3g/2015 — Jaslovce, plocha parc.č. 172 a 174 - vyčlení sa plocha záhrad v zastavanom území na výstavbu rodinného domu bytov (na základe uznesenia Obecného zastupiteľstva obce Jaslovské Bohunice č. 328/VII zo dňa 27.6.2016 bola táto lokalita zrušená a vylúčená z riešenia Zmien a doplnkov 03/2015 Územného plánu obce.) .

Zmena 3j/2015 - Lokalita Zberný dvor do l0 t - komunitná kompostáreň - obec plánuje zriadiť komunitnú kompostáreň na ploche mimo zastavaného územia katastra Bohunice, na parc. č. 453/2 a 453/4.

Spracovateľom Zmien a doplnkov 03/2015 Územného plánu obce Jaslovské Bohunice je Ing. arch. Peter Odnoga, autorizovaný architekt, A5 Ateliér, Pekárska 11,  917 01 Trnava.

Obstarávanie zmeny územného plánu obce bolo zabezpečované v zmysle § 2a Stavebného zákona prostredníctvom odborne spôsobilej osoby - Ing. Miroslav Polonec (registračné číslo 301, vydané dňa 03.05.2012 MDVaRR SR).

V zmysle zák. č. 24/2006 Z.z. o posudzovaní vplyvov na životné prostredie, v znení neskorších predpisov bolo vypracované Oznámenie o strategickom dokumente, ktoré bolo dňa 25.01.2016 doručené OÚ v Trnave, odboru starostlivosti o ŽP, ktorý zahájil zisťovacie konanie. OÚ v Trnave. Ako príslušný orgán dňa 10.03.2016 vydal rozhodnutie pod zn.. OU-TT-OSZP3-2016/006588/ŠSMER/Ša s tým, že strategický dokument „Zmeny a doplnky 03/2015 Územného plánu obce Jaslovské Bohunice“ sa v zmysle zák. č. 24/2006 Z.z nebude posudzovať.
Požiadavky dotknutých orgánov zo zisťovacieho konania boli zohľadnené v riešení Zmien a doplnkov 03/2015.

Zmeny a doplnky 03/2015 územného plánu obce boli vypracované v zmysle § 11 zákona č. 50/1976 Zb. o územnom plánovaní a stavebnom poriadku v znení neskorších predpisov a vyhlášky MŽP SR č. 55/2001 Z.z. o územnoplánovacích podkladoch a územnoplánovacej dokumentácii. Postup spracovania bol v súlade s uvedenými predpismi. 

Po dopracovaní návrhu Zmien a doplnkov 03/2015 bol tento prerokovaný v zmysle § 22 zákona č. 50/1976 Zb. v znení neskorších predpisov (Stavebný zákon) s verejnosťou, s dotknutými obcami, dotknutými orgánmi a s dotknutými právnickými osobami. 

Prerokovanie prebiehalo v zákonnej dobe 30 dní v termíne od 06.06.2016 do 06.07.2016 vrátane. Oznámenie o prerokovaní bolo doručené 38 dotknutým orgánom a organizáciám, verejnosť bola o prerokovaní informovaná Verejnou vyhláškou a zverejnením na webovej stránke obce Jaslovské Bohunice - viď. Oznámenie o prerokovaní so zoznamom dotknutých orgánov, a organizácií, dotknutých právnických osôb a obcí a Verejná vyhláška. 

V rámci prerokovania sa k návrhu riešenia Zmien a doplnky 03/2015 vyjadrilo 22 orgánov a organizácií – viď. priložené kópie stanovísk z prerokovania a vyhodnotenie pripomienok. 
Za verejnosť bola podaná požiadavka p. Jána Špajdla, ktorá sa netýkala  navrhovaného riešenia Zmien a doplnkov 03/2015, ale bola iba žiadosťou na zaradenie do riešenia zmien a doplnkov územného plánu. 
Obecné zastupiteľstvo obce Jaslovské Bohunice na svojom zasadaní dňa 27.06.2016 prijatými uzneseniami schválilo úpravu návrhu riešenia zmeny ÚPN nasledovne:
-	uznesenie č. 325/VII - v lokalite B6 - Orechová ( Zmena 3c/2016 ) situovať prístupovú miestnu komunikáciu bližšie (severozápadnejšie) ku hranici zastavaného územia tak, aby najmenšie plochy  parcely, ktoré vzniknú pri rešpektovaní jestvujúcej parcelácie, mali plochu min. 350 m2,
-	uznesenie č. 327/VII – schvaľuje úpravu Zmeny č. 3j/2015 – lokalita Zberný dvor do 100 t – Komunitná kompostáreň a to tak, že sa zníži celková plocha areálu na výmeru cca 0,1868 ha,
-	uznesenie č. 328/VII – schvaľuje zrušenie Zmeny 3g/20116 – Jaslovce, p.č. 172 a 174,
-	uznesenie č. 330/VII – schvaľuje zrušenie Zmeny 3d/2016 – Plocha bývalých kasární určená na nízkorozpočtové sociálne byty.
Schválené úpravy boli do Zmien a doplnkov 013/2015 zapracované.

Vyhodnotenie všetkých stanovísk a pripomienok, ktoré boli v rámci prerokovávania vznesené k návrhu Zmien a doplnkov 03/2015 a spôsob ich vyhodnotenia je v prílohe č. 2 k uzneseniu obecného zastupiteľstva. Všetky pripomienky z prerokovania boli akceptované a  zapracované do návrhu zmien a doplnkov - viď. Vyhodnotenie pripomienok z prerokovania Zmien a doplnkov 03/2015 Územného plánu obce Jaslovské Bohunice.

Po doplnení pripomienok a odstránení rozporov bol návrh Zmien a doplnkov 03/2015 Územného plánu obce Jaslovské Bohunice predložený v zmysle § 25 Stavebného zákona na preskúmanie Okresnému úradu  Trnava, odboru výstavby a bytovej politiky, oddeleniu územného plánovania, ako príslušnému orgánu územného plánovania, ktorý vo svojom stanovisku zo dňa  .09.2016  zn. OÚ-TT-OVBP1-2016/00  skonštatoval, že :
*	obsah návrhu ÚPD „Územný plán obce Jaslovské Bohunice - zmeny a doplnky 03/2015“ je v súlade so záväznou časťou  územnoplánovacej dokumentácie vyššieho stupňa - t.j. so záväznou časťou ÚPN VÚC Trnavský kraj,
*	obsah návrhu ÚPD „Územný plán obce Jaslovské Bohunice - zmeny a doplnky 03/2015“ a spôsob jeho obstarania a prerokovania je v súlade s príslušnými právnymi predpismi, 
*	návrh ÚPD „Územný plán obce Jaslovské Bohunice - zmeny a doplnky 03/2015“ je v súlade so zadaním Územného plánu obce Jaslovské Bohunice, 
*	návrh ÚPD „Územný plán obce Jaslovské Bohunice - zmeny a doplnky 03/2015“ je v súlade s rozsahom ustanovenom v § 17 vyhlášky MŽP SR č. 55/2001 Z. z. o územnoplánovacích podkladoch a územnoplánovacej dokumentácii,
*	záväzná časť ÚPD „Územný plán obce Jaslovské Bohunice - zmeny a doplnky 03/2015“ navrhovaná na vyhlásenie všeobecne záväzným nariadením je v súlade s § 13 stavebného zákona.
Okresný úrad  Trnava, odbor výstavby a bytovej politiky, oddelenie územného plánovania vzhľadom na vyššie uvedené odporúča Obecnému zastupiteľstvu obce Jaslovské Bohunice schváliť predložený návrh ÚPD „Územný plán obce Jaslovské Bohunice - Zmeny a doplnky 03/2015“.

V Trnave, dňa 23.09.2016
Vypracoval:   Ing. Miroslav Polonec,
odborne spôsobilá osoba poverená obstarávaním
ZaD 03/2015 ÚPN obce Jaslovské Bohunice